C 298/31

Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2020/C 298/14)

Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį.

PRANEŠIMAS APIE STANDARTINIO PAKEITIMO PATVIRTINIMĄ

„Weinviertel“

Nuorodos numeris: PDO-AT-A0206-AM01

Pranešimo data: 2020 2 21

PATVIRTINTO PAKEITIMO APRAŠYMAS IR PAGRINDIMAS

Aprašymas ir pagrindimas

Dėl Vynuogynų registro suderinimo su Integruotąja administravimo ir kontrolės sistema turi būti pakoreguojamas maksimalus kiekis iš hektaro.

BENDRASIS DOKUMENTAS

1. Produkto pavadinimas

Weinviertel

2. Geografinės nuorodos tipas

SKVN – saugoma kilmės vietos nuoroda

3. Vyno sektoriaus produkto kategorija

1. Vynas

4. Vyno (-ų) aprašymas

Kilmės vietos nuoroda „Weinviertel“ gali būti suteikiama tik iš veislės ‘Grüner Veltliner’ vynuogių pagamintiems vynams su veislei būdingu ryškiu vaisišku skoniu ir prieskonių (pipirišku) pokvapiu, nors leidžiama pridėti kitų kokybiškų veislių vynuogių (maks. 15 %), jei tai neturi įtakos vyno apibūdinimui. Kitos juslinės savybės nurodytos produkto specifikacijoje.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

5. Vyno gamybos metodai

a) Pagrindiniai vynininkystės metodai

Atitinkamas vynų gamybos apribojimas

Gaminant kilmės vietos nuoroda „Weinviertel“ žymimus vynus leidžiama taikyti visus vynams su saugoma kilmės vietos nuoroda numatytus vynininkystės metodus, nurodytus Komisijos deleguotajame reglamente (ES) 2019/934 arba Komisijos įgyvendinimo reglamente (ES) 2019/935, išskyrus apdorojimą kalio sorbatu ir dimetildikarbonatu. Galima mažinti vynų rūgštingumą pagal Komisijos deleguotojo reglamento (ES) 2019/934 arba Komisijos įgyvendinimo reglamento (ES) 2019/935 reikalavimus. Sprendimą dėl galimo parūgštinimo priima federalinis žemės ūkio, regionų ir turizmo ministras, atsižvelgdamas į oro sąlygas vegetacijos laikotarpiu. Galimo parūgštinimo sąlygos grindžiamos Komisijos deleguotojo reglamento (ES) 2019/934 arba Komisijos įgyvendinimo reglamento (ES) 2019/935 reikalavimais.

Konkretūs vynininkystės metodai (įskaitant sodrinimą) priklauso nuo pasirinkto tradicinio gamybos būdo ir yra nurodyti produkto specifikacijoje.

b) Didžiausias gamybos kiekis

10 000 kilogramų vynuogių iš hektaro

6. Nustatyta geografinė vietovė

Kilmės vietos nuorodos „Weinviertel“ teritorija apima šiuos Žemutinės Austrijos administracinius rajonus: Genzerndorfą, Kornoiburgą (išskyrus Šteteldorfo prie Vagramo savivaldybę), Mistelbachą, Holabruną ir Horną.

7. Pagrindinė (s) vyninių vynuogių veislė (s)

‘Grüner Veltliner’ – ‘Weißgipfler’

8. Ryšys (-iai) su geografine vietove

Pagal geologines savybes Veinfyrtelio regioną galima suskirstyti į 5 sritis: Bohemijos masyvas yra Veinfyrtelį ir Valdfyrtelį skirianti reljefo zona. Pirmines uolienas (granitą, gneisą, skalūną) galima atpažinti pagal nevienodą skirtingų rūšių uolienų atsparumą oro sąlygoms.

Molasos zona nusidriekusi vakarinėje Veinfyrtelio dalyje. Ji sudaryta daugiausia iš birių nuosėdinių uolienų, tokių kaip molis, dumblas, smėlis, žvirgždas ir taip pat iš dalies klintys. Ši zona susiformavo neogeno periodu; jos pagrindas pietuose – Alpių kalnų nuosėdinės uolienos, o šiaurėje ir vakaruose – Bohemijos masyvo nuosėdinės uolienos. Vašbergo zona driekiasi nuo Vašbergo prie Štokerau per Leiso kalnus, Štacą, Falkenšteiną iki Pietų Moravijos. Prieš 17 mln. metų jai įsiterpus tarp molasos zonos ir Vienos įdubos, susidarė vadinamosios kyšančiosios uolos (vok. Durchspießungsklippen), kaip antai visiškai atskirai stūksanti Štaco uola – klintinis kūgio formos iškyšulys.

Flišo zoną sudaro dvi kalnų juostos, supančios Kornoiburgo įdubą. Jos priklauso rytinei Alpių grandinei. Flišas yra slinkti linkusios uolienos: susikaupusios birios nuosėdos dėl tektoninių judesių slinko gilyn į jūrą, stambesnės smėlio smiltys nusėdo ant dugno, smulkesnės molio dalelės liko viršuje. Laikui bėgant šie sluoksniai sukietėjo ir virto smiltainiu ir priemoliu. Rytinis Veinfyrtelis yra Vienos įdubos dalis. Atskiri įvairių uolienų nuosėdų plotai susidarė uolienoms slenkant ir spaudžiant podirvį Alpių perėjimo į Karpatų kalnyną zonoje. Vietomis galima pastebėti lūžių zonų (Šteinbergas prie Cistersdorfo), išilgai kurių buvo suslėgti podirvio sluoksniai.

Veinfyrteliui būdingas Panonijos klimato sąlygos. Temperatūros požiūriu jis yra žemyninis, o drėgmės požiūriu – veikiau jūrinis. Vynas pasižymi šiomis tipiškomis savybėmis:

Spalva: gelsva, žalsvai gelsva.

Kvapas: rūšiai būdinga aromatų puokštė.

Skonis: vaisiškas, su prieskonių ir pipirų poskoniu, be medžio natų, be juntamo intensyvaus alkoholio skonio, be Botrytis (pilkojo pelėsio) natos. Veinfyrtelis nuo senų laikų yra pagrindinis Austrijos vynuogių veislės ‘Grüner Veltliner’auginimo regionas. ‘Grüner Veltliner’ tipinį aromatą daugiausia lemia lioso dirvožemis ir klimatas, kuriam būdingi dideli dienos ir nakties temperatūros skirtumai. Pipirų poskoniu labiausia pasižymi vynai iš Veinfyrtelio regione auginamų ‘Grüner Veltliner’ vynuogių.

Be to, prie Veinfyrtelio „Grüner Veltliner“ išskirtinumo prisideda dėl vyraujančios šeimyninio vyndarystės verslo struktūros iš kartos į kartą perduodamos vyno gamybos tradicijos.

9. Kitos pagrindinės sąlygos (išpilstymas, ženklinimas, kiti reikalavimai)

Teisinis pagrindas:

Nacionalinės teisės aktai

Papildomos sąlygos rūšis:

Su gamyba nustatytoje geografinėje vietovėje susijusi nukrypti leidžianti nuostata

Sąlygos aprašymas:

Vynas su kilmės vietos nuoroda „Weinviertel“ pagal Austrijos vynų įstatymą rinkai gali būti pateikiamas tik nurodant oficialųjį patikrinimo numerį. Norint gauti oficialųjį patikrinimo numerį, turi būti atlikti kiekvieno vyno, kurį ketinama teikti rinkai su kilmės vietos nuoroda „Weinviertel“, mėginių analitinių ir juslinių savybių tyrimai (sistemingas tikrinimas) (žr. produkto specifikaciją).

Atliekant juslinį patikrinimą, vynus tikrina oficiali degustavimo komisija. Oficialią degustavimo komisiją sudaro šeši degustatoriai ir degustavimo komisijos pirmininkas. Mėginiai degustatoriams pateikiami nenurodant produkto pavadinimo. Patikrinimo formoje yra tik vertinimui būtina informacija, tokia kaip tradicinis terminas ir derliaus metai. Degustatoriai, remdamiesi savo patirtimi ir nurodytais etaloniniais vynais (Pegelwein), įvertina, ar pateikti vynai yra tipiški Veinfyrtelio regionui ir gali būti pateikiami rinkai (kaip neturintys trūkumų). Į klausimą degustuojant atsakoma TAIP arba NE. Jei įvertinimas neigiamas, sprendimas dėl atmetimo turi būti pagrįstas raštu. Mėginio juslinės savybės laikomos atitinkančiomis reikalavimus, kai daugumos degustatorių įvertinimas yra teigiamas. Balsams pasiskirsčius santykiu 4: 2, mėginys pateikiamas kitai degustavimo komisijai,

Nuoroda į produkto specifikaciją

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) OL L 9, 2019 1 11, p. 2.